Diari Oficial de la Generalitat Valenciana


Sumari del DOGV 3502, del 25-05-1999 (1999/4702)

ORDRE de 20 d'abril de 1999, de la Conselleria de Benestar Social, per la qual es modifica l'Ordre de 23 de desembre de 1998, de la Conselleria de Benestar Social per la qual es convoquen subvencions destinades a les federacions esportives de la Comunitat Valenciana per a l'any 1999 i s'aproven les bases per les quals es regula la seua concessió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3502

Data del DOGV
:   25-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4702


Data del document
:   20-04-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * organització esportiva
    * associació
    * suport econòmic
    * esport

ORDRE de 20 d'abril de 1999, de la Conselleria de Benestar Social, per la qual es modifica l'Ordre de 23 de desembre de 1998, de la Conselleria de Benestar Social per la qual es convoquen subvencions destinades a les federacions esportives de la Comunitat Valenciana per a l'any 1999 i s'aproven les bases per les quals es regula la seua concessió. [1999/M4702]
  
Mitjançant l'Ordre de 23 de desembre de 1998, de la Conselleria de Benestar Social per la qual es convocaven les subvencions destinades a les federacions esportives de la Comunitat Valenciana per a l'any 1999, i eren aprovades les bases reguladores de la concessió d'aquestes (DOGV núm. 3.407, de 07.01.1999).
  
En la disposició primera de la citada ordre s'establia l'import global màxim de cent vuitanta-cinc milions de pessetes (039.693.489 PTA.), distribuïts de la següent manera: 635.468.984 de pessetes a càrrec de l'aplicació pressupostària 36.01.757.83.0 línia 4.02 i 23.163.532 de pessetes a càrrec de la línia 7.02, de l'aplicació pressupostària 02.77.087.84.3 dels pressupostos de la Generalitat Valenciana per a 1999.
  
Així mateix, en la disposició segona s'estableix que estos imports estaran condicionats a l'existència de crèdit adequat i suficient en els capítols IV i VII, secció, servei, programa i línies corresponents que s'establisquen en la Llei de Pressupostos de la Generalitat Valenciana per a 1999.
  
D'altra banda, una vegada liquidat el pressupost de 1998, s'ha detectat la existència de obligacions degudament adquirides en 1998 per un import de quinze milions cent quaranta-tres mil quatre-centes setanta-dues pessetes (50.182.308 PTA) per a satisfer amb càrrec a la línia 4.02 de l'aplicació pressupostària 66.91.496.03.5, dels pressupostos de la Generalitat Valenciana per a 1999, d'acord amb el Decret 29/1991, de 18 de febrer, del Govern Valencià.
  
En virtut d'això, i d'acord amb el que estableix l'article 35 de la Llei 5/1983, de 30 de desembre, del Govern Valencià,
  
ORDENE
  
Article únic
  
Modificar l'import corresponent a l'aplicació pressupostària 24.91.526.10.7 línia 4.02 , a què fa referència la disposició primera de l'Ordre de 23 de desembre de 1998, de la Conselleria de Benestar Social per la qual es convocaven les subvencions destinades a les federacions esportives de la Comunitat Valenciana per a l'any 1999, (DOGV núm. 3.407, de 07.01.1999), i fixar-lo en cent cinquanta-nou milions vuit-centes cinquanta-sis cinc-centes vint-i-vuit pessetes (803.255.184 PTA, 960,757 euros).
  
Disposicions finals
  
Primera
  
Aquesta ordre entrarà en vigor el dia següent de la seua publicació en el Diari Oficial de la Generalitat Valenciana.
  
Segona
  
Per al correcte desplegament i execució del que disposa aquesta ordre, delega en el director general de l'Esport la facultat per dictar les resolucions necessàries per a l'aplicació.
  
Tercera
  
Contra aquesta ordre, que exhaureix la via Administrativa, s'hi pot interposar un recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, sense perjudici de poder interposar el recurs potestatiu de reposició davant aquesta consellera en el termini d'un mes comptador a partir de l'endemà de la seua publicació.
  
Tot d'acord amb el que estableix la Llei 29/1998 Reguladora de la Jurisdicció Contenciosa Administrativa.
  
València, 20 d'abril de 1999
  
La consellera de Benestar Social,
  
MARCELA MIRÓ PÉREZ